अस्पताल में डॉक्टर विश्वास ने की डॉ. सेन और सफाई कर्मियों से अभद्रता
मुलताई | सरकारी अस्पताल से पिछले एक पखवाड़े से नदारद डॉ. आनंद मोहन विश्वकर्मा अचानक अस्पताल पहुंच गए। डॉ. विश्वकर्मा ने अस्पताल में आते ही सबसे पहले अस्पताल में पदस्थ डॉ. प्रशांत सेन के साथ अभद्रता की। इसके बाद सफाई कर्मियों को भी भलाबुरा कहा। डॉ. सेन और सफाई कर्मियों ने इस संबंध में बीएमओ डॉ. मनोज खन्ना को जानकारी दी। बीएमओ ने घटना की सूचना पुलिस को दी। बीएमओ डॉ. खन्ना ने बताया डॉ. विश्वकर्मा 15 दिनों से बिना अवकाश के नदारद थे। इस दौरान डॉ. सेन की पदस्थापना अस्पताल में हो गई। डॉ. विश्वकर्मा का आवास खाली होने पर डॉ. सेन को उपलब्ध कराया गया है। अचानक डॉ. विश्वकर्मा वापस लौटे और डॉ. सेन को आवास में रहने को लेकर विवाद करने लगे। सफाईकर्मी लिविश और सतीष के साथ भी अभद्रता की। जिसकी सूचना पुलिस को दी है।
hin_Deva hin_Deva